hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
A PUBLIC RELATIONS SZAKMAI MAGATARTÁSI SZABÁLYZATA – IPRA VELENCEI SZABÁLYZAT – CCO Magazin
Az alábbi magatartási szabályzatot az 1961 májusában, Velencében tartott közgyűlésén fogadta el a Nemzetközi Public Relations Szövetség (IPRA).
A) Személyi és szakmai sérthetetlenség
1. Személyes integritáson a magas erkölcsi normák és a makulátlan jó hír megőrzését értjük. Szakmai integritás azt jelenti, hogy betartjuk az IPRA alkotmányát, szabályait és különösen a szabályzatot.
B) Az ügyfelekkel és a munkáltatókkal kapcsolatos magatartás
1. A tagnak általános kötelessége tisztességes szolgáltatást nyújtani korábbi és jelenlegi ügyfeleinek, alkalmazóinak.
2. A tag nem képviselhet konfliktusba kerülő vagy konkurenciális érdekeket, az érintettek kifejezett egyetértése nélkül.
3. A tag őrizze meg mind a jelen, mind a korábbi ügyfeleinek és alkalmazóinak bizalmas közléseit.
4. A tag ne alkalmazzon olyan módszereket, melyek sérelmesek lehetnek egy másik ügyfelére vagy munkáltatójára.
5. Egy ügyfél vagy munkáltató számára végzett tevékenység során a tag ne fogadjon el bért, jutalékot vagy bármifajta értéket szolgáltatásával összefüggésben senki mástól, mint megbízójától, hacsak erre külön engedélyt nem kap ügyfelétől vagy alkalmazójától a tények teljes ismertetése után.
6. A tag nem javasolhatja leendő ügyfelének vagy alkalmazójának, hogy a bére vagy másfajta juttatása bizonyos eredményektől függjön, és nem köthet ilyen jellegű béregyezményt sem.
C) A közönséggel és a sajtóval kapcsolatos magatartás.
1. A tag szakmai kötelességeit a közérdekkel összhangban végzi, teljes tiszteletben tartva az egyén méltóságát.
2. A tag nem vehet részt olyan tevékenységben, amely a tömegkommunikációs csatornák megvesztegetésére irányul.
3. A tag szándékosan nem terjeszthet hamis vagy félrevezető információt.
4. A tag minden idõben arra törekedjen, hogy kiegyensúlyozott és hû képet adjon a szervezetről, melyet szolgál.
5. A tag nem hozhat létre olyan szervezetet, amely bejelentett céljától eltérően ügyfele, munkáltatója vagy saját maga titkos érdekeit szolgálja, valamint nem ajánlhatja e szervezet szolgálatait már létező egyéb intézményeknek.
D) A kollégákkal kapcsolatos magatartás.
1. A tag szándékosan nem sértheti meg egy másik tag szakmai jó hírét vagy gyakorlatát.
Azonban, ha a tagnak bizonyítéka van arra, hogy a másik tag bűnös etikátlan, törvényellenes vagy tisztességtelen lépések megtételében, melyek ellentmondanak ennek a törvénykönyvnek, ezt az információt az IPRA Tanácsának tudomására kell hoznia.
2. A tag nem törekedhet arra, hogy bármelyik más tagot megfosszon alkalmazójától vagy ügyfelétől.
3. A tag együtt kell, hogy működjön tagtársaival abban, hogy ezt a szabályzatot betartsák és betartassák.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin